8.6.2007 Jurnalul Oficial al Uniunii Europene L 146/17 REGULAMENTUL (CE) NR. 635/2007 AL COMISIEI din 7 iunie 2007 de derogare, pentru anul contabil 2006, de la Regulamentul (CEE) nr. 1915/83 în ceea ce privește perioada de transmitere a fişelor exploatației COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile şi activitatea economică a exploatațiilor agricole în Comunitatea Economică Europeană (!), în special articolul 6 alineatul (2), întrucât: (1)  Articolul 3 alineatul (3) din Regulamentul (CEE) nr. 1915/83 al Comisiei din 13 iulie 1983 privind anumite norme de aplicare referitoare la evidența contabilă în scopul stabilirii veniturilor exploatațiilor agricole (?) prevede că începând cu anul contabil 2005 agenția de legătură va înainta Comisiei toate fişele exploatației în termen de 12 luni de la încheierea anului contabil respectiv. (2) Este necesar, ca măsură excepțională pentru anul contabil 2006, să se acorde Danemarcei o perioadă mai lungă pentru livrarea datelor, pentrul a permite acestui stat membru să încheie procesul de înnoire a sistemului informatic utilizat la prelucrarea datelor contabile culese în scopul stabilirii veniturilor exploatațiilor agricole. (3)  Măsurile prevăzute în prezentul regulament sunt conforme cu avizul Comitetului comunitar pentru rețeaua de date contabile agricole, ADOPTĂ PREZENTUL REGULAMENT: Articolul 1 Prin derogare de la articolul 3 alineatul (3) din Regulamentul (CEE) nr. 1915/83, pentru anul contabil 2006, agenția de legătură din Danemarca înaintează Comisiei fişele exploatației în termen de 18 luni de la încheierea anului contabil respectiv. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 iunie 2007. () JO 109, 23.6.1965, p. 1859/65. Regulament, astfel cum a fost modificat ultima dată prin Regulamentul (CE) nr. 1791/2006 (O L 363, 20.12.20065, p. 1). () JO L 190, 14.7.1983, p. 25. Regulament, astfel cum a fost modificat prin Regulamentul (CE) nr. 1192/2005 (JO L 194, 26.7.2005, p. 3). Pentru Comisie Mariann FISCHER BOEL Membru al Comisiei